**NIT – VSA ŽIVA BITJA POTREBUJEJO VODO**

* V zvezek napiši naslov Ponavljanje.
* Prepiši spodnja vprašanja in odgovori. Če imaš možnost tiskanja, lahko vprašanja natisneš, prilepiš in odgovoriš. Pomagaš si lahko z učbenikom.
* Na koncu imaš zapisane rešitve, da boš lahko sam preveril, če si delal prav.

1. Ali vsa živa bitja potrebujejo vodo?

2. Ali so deleži vode v živalih in rastlinah enaki?

3. Navedi kakšen primer.

4. S čim rastline črpajo vodo iz zemlje?

5. Kaj je raztopljeno v vodi, ki jo rastline črpajo iz zemlje?

6. Kam potuje voda, bogata z mineralnimi snovmi?

7. Skozi kaj izhlapeva voda iz rastlin?

8. Po čem se razlikujejo listi rastlin?

9. Koliko vode je v človeškem telesu?

10. Opiši pot vode v človeškem telesu.

**DODATEK:**

Če te zanima, si lahko ogledaš deleže vode v različnih delih človekovega telesa.

**človeški organ delež vode**

* zobje in kosti 10-13%
* rdeče krvničke okoli 68%
* jetra okoli 70%
* mišičevje 75%
* pljuča in možgani 80%
* kri in plazma okoli 90%
* limfa in slina 94-96%

**REŠITVE:**

1. Ali vsa živa bitja potrebujejo vodo?

Da, vsa živa bitja potrebujejo vodo.

2. Ali so deleži vode v živalih in rastlinah enaki?

Ne, deleži vode v rastlinah in živalih niso enaki.

3. Navedi kakšen primer.

Primer: Grah vsebuje približno 10 % vode, meduza ima pa veliko vode.

4. S čim rastline črpajo vodo iz zemlje?

Rastline črpajo vodo iz zemlje s široko razpredenimi koreninami (ta je lahko je tudi v obliki čebulice).

5. Kaj je raztopljeno v vodi, ki jo rastline črpajo iz zemlje?

V vodi, ki jo rastline črpajo iz zemlje, so raztopljene mineralne snovi.

6. Kam potuje voda, bogata z mineralnimi snovmi?

Voda, bogata z mineralnimi snovmi, potuje v liste.

7. Skozi kaj izhlapeva voda iz rastlin?

Voda izhlapeva iz rastlin skozi liste.

8. Po čem se razlikujejo listi rastlin?

Listi rastlin se razlikujejo po velikosti, obliki in otipu.

9. Koliko vode je v človeškem telesu?

V človeškem telesu je približno dve tretjini vode.

10. Opiši pot vode v človeškem telesu.

Vodo vnašamo v telo s hrano in pijačo. Potuje po požiralniku. Nekaj vode izločimo z dihanjem. Vodo izločimo tudi s potenjem, saj tako telo uravnava telesno temperaturo. Največ potu se izloči pod pazduhami in na dlaneh. Voda, ki izhlapeva skozi kožo, vsebuje tudi odpadne snovi. Večino odpadnih snovi zločimo s sečem.